Vivo Z3x हुआ लॉन्च, 16 मेगापिक्सल सेल्फी कैमरे वाले इस फोन में है स्नैपड्रैगन 660 प्रोसेसर  
वीवो ज़ेड3एक्स में है 6.26 इंच का फुल-एचडी+ डिस्प्ले
 चीन में Vivo Z3x की कीमत है 1,198 चीनी युआन (लगभग 12,400 रुपये)
Vivo Z3x में जान फूंकने के लिए 3,260 एमएएच की बैटरी है
Vivo Z3x को चीन में लॉन्च कर दिया गया है। वीवो ज़ेड1 (Vivo Z1) का अपग्रेड वर्जन है Vivo Z3x। वीवो ज़ेड3एक्स की अहम खासियतों की बात करें तो यह फोन स्नैपड्रैगन 660 प्रोसेसर और 16 मेगापिक्सल के सेल्फी कैमरे के साथ आता है। Vivo Z3x 6.26 इंच फुल-एचडी+ डिस्प्ले और नॉच डिज़ाइन के साथ आता है। Vivo ब्रांड के इस लेटेस्ट स्मार्टफोन में गेम टर्बो और सिस्टम टर्बो जैसे फीचर्स दिए गए हैं। इसके अलावा Vivo Z3x के पिछले हिस्से पर डुअल रियर कैमरा सेटअप है। आइए अब आपको Vivo Z3x की कीमत और स्पेसिफिकेशन के बारे में विस्तार से जानकारी देते हैं।

चीनी मार्केट में वीवो ज़ेड3एक्स की कीमत 1,198 चीनी युआन (लगभग 12,400 रुपये) है। इस दाम में 4 जीबी रैम + 64 जीबी स्टोरेज वेरिएंट मिलेगा। Vivo Z3x के तीन कलर वेरिएंट उतारे गए हैं- रेड, पर्पल और ब्लैक। 1 मई से वीवो ज़ेड3एक्स के लिए प्री-ऑर्डर शुरू हो जाएंगे। Vivo के ऑनलाइट स्टोर पर Vivo Z3x के लिए रिजर्वेशन भी शुरू हो गए हैं और 8 मई से यह फोन उपलब्ध करा दिया जाएगा। याद करा दें कि Vivo Z1 को चीन में पिछले साल मई में लॉन्च किया गया था। इस स्मार्टफोन को 1,798 चीनी युआन (लगभग 18,600 रुपये) की लॉन्च कीमत के साथ मार्केट में उतारा गया था।


डुअल-सिम (नैनो) वाले वीवो ज़ेड3एक्स में 6.26 इंच का फुल एचडी+ (1080x2280 पिक्सल) टीएफटी डिस्प्ले है जिसका आस्पेक्ट रेशियो 19:9 है। फोन में काम करता है ऑक्टा-कोर स्नैपड्रैगन 660 प्रोसेसर के साथ 4 जीबी रैम है। यह फोन एंड्रॉयड पाई (Android Pie) पर आधारित फनटच ओएस 9 पर चलता है।

अब बात कैमरा सेटअप की। Vivo Z3x में दो रियर कैमरे हैं, 13 मेगापिक्सल का प्राइमरी सेंसर, जिसका अपर्चर एफ/2.2 है। 2 मेगापिक्सल का सेकेंडरी सेंसर है जिसका अपर्चर एफ/2.4 है। सेल्फी और वीडियो कॉलिंग के लिए 16 मेगापिक्सल का फ्रंट कैमरा दिया गया है, इसका अपर्चर एफ/2.0 है। फोन में एआर मोड, पोर्टेट मोड, डायनामिक फोटो और ब्यूटी मोड जैसे फीचर्स मिलेंगे।
Vivo Z3x के 64 जीबी स्टोरेज वेरिएंट को उतारा गया है, माइक्रोएसडी कार्ड की मदद से स्टोरेज को 256 जीबी तक बढ़ाना संभव होगा। कनेक्टिविटी के लिए 4 जी एलटीई, वाई-फाई, ब्लूटूथ, जीपीएस/ ए-जीपीएस, माइक्रो-यूएसबी के साथ ओटीजी सपोर्ट और 3.5 मिलीमीटर हेडफोन जैक शामिल है। एक्सेलेरोमीटर, एंबियंट लाइट सेंसर, फिंगरप्रिंट सेंसर और प्रॉक्सिमिटी सेंसर फोन का हिस्सा है। Vivo Z3x में जान फूंकने के लिए 3,260 एमएएच की बैटरी दी गई है। फोन की लंबाई-चौड़ाई 154.81x75.03x7.89 मिलीमीटर और वज़न 150 ग्राम है।